Diari Oficial de la Generalitat Valenciana


Sumari del DOGV 6160, del 07-12-2009 (2009/14224)

RESOLUCIÓ de 3 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Fons Espanyol de Garantia Agrària i la Generalitat per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14481


Data del document
:   03-12-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Agricultura, Pesca i Alimentació
    * cooperació administrativa
    * ajuda a l'agricultura
    * administració central

RESOLUCIÓ de 3 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Fons Espanyol de Garantia Agrària i la Generalitat per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única. [2009/14753]  
El Fons Espanyol de Garantia Agrària i la Generalitat, han subscrit, després de la tramitació prèvia reglamentària, el 6 de novembre de 2009, el conveni de col·laboració per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2336/2009, i que figura com a annex d'esta resolució.  
València, 3 de desembre de 2009.- El director general del Secretariat del Consell: Ángel Mompó Romero  
Conveni de col·laboració entre el Fons Espanyol de Garantia Agrària i la Generalitat Valenciana per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única que cal realitzar l'any 2009  
Madrid, 6 de novembre de 2009  
Reunits  
D'una banda, Fernando Miranda Sotillos, president del Fons Espanyol de Garantia Agrària, en virtut del Reial Decret 127/2006, de 3 de febrer (BOE del 4 de febrer), pel qual se'n disposa el nomenament, que actua d'acord amb les atribucions que li conferix l'article 6 en relació amb la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener.  
I d'altra banda, Maritina Hernández Miñana, consellera d'Agricultura, Pesca i Alimentació de la Generalitat Valenciana, en virtut del Decret 8/2007, de 28 de juny, de Presidència de la Generalitat, pel qual es nomenen vicepresident, consellers, secretari i portaveu del Consell (DOCV núm. 5545, de 29 de juny), per mitjà del qual se'n disposa el nomenament, autoritzada per a la firma d'este conveni per l'acord del Consell amb data 31 de juliol de 2009.  
Les parts es reconeixen prou capacitat jurídica per a subscriure este conveni i, a l'efecte,  
Exposen  
Primer. Que el Fons Espanyol de Garantia Agrària, organisme autònom dependent del Ministeri de Medi Ambient, i Medi Rural i Marí, actua, per la part estatal, en l'exercici de les competències que li corresponen en matèria de bases i coordinació de la planificació general de l'activitat econòmica de l'incís 13é de l'article 149.1 de la Constitució espanyola.   
Segon. Que la Comunitat Valenciana actua, per la part autonòmica, fent ús de la competència en matèria d'agricultura i ramaderia d'acord amb les bases i l'ordenació de l'activitat econòmica general de l'incís 7é de l'article 148.1 de la Constitució espanyola, i de conformitat amb el que s'establix en l'article 59.1 del seu estatut d'autonomia.  
Tercer. Que en l'apartat 2 de l'article 20 del Reglament (CE) 73/2009, del Consell, de 19 de gener, pel qual s'establixen disposicions comunes aplicables als règims d'ajuda directa en el marc de la política agrària comuna i s'instauren determinats règims d'ajuda als agricultors, es disposa que es podran utilitzar tècniques de teledetecció per a realitzar els controls sobre el terreny de les parcel·les agrícoles.  
Quart. Que en l'apartat 3 de l'article 20 del reglament esmentat es disposa que l'estat membre designarà una autoritat responsable de la coordinació dels controls, previstos dins del Sistema Integrat de Gestió i Control, i que quan es confie a empreses especialitzades la realització d'estos treballs, estos es mantindran sota el control i la responsabilitat de l'autoritat designada.  
Cinqué. Que el FEGA és l'autoritat encarregada de la coordinació dels controls en virtut de les disposicions de l'article 3 de l'Estatut del Fons Espanyol de Garantia Agrària, aprovat per mitjà del Reial Decret 1441/2001, de 21 de desembre (BOE del 14 de gener de 2002).  
Sisé. Que el FEGA, de 1993 a 1998, ha contractat, gestionat, coordinat i cofinançat amb la Comissió Europea els treballs corresponents al control assistit per teledetecció-satèl·lit en l'àmbit territorial de les comunitats autònomes que així ho han demanat, sense cap cost per a estes. El 1999, primer any sense cofinançament de la Comissió Europea, el FEGA va prorrogar per segon any i últim el contracte subscrit el 1997 amb una empresa especialitzada, en va finançar el cost i va acordar amb les comunitats autònomes participants i destinatàries dels treballs el pagament d'un import a preu fet per cada zona de control per mitjà de la formalització d'un conveni de col·laboració. També els anys 2000 al 2008 es van formalitzar els convenis de col·laboració oportuns per al cofinançament dels treballs de teledetecció per les comunitats autònomes interessades.  
Seté. Que, basant-se en la demanda de les comunitats autònomes, el FEGA podrà encomanar a una empresa especialitzada la realització del projecte de control assistit per teledetecció de les superfícies dels règims d'ajuda inclosos en la sol·licitud única a les zones seleccionades per les comunitats autònomes.  
Huité. Que cal establir les directrius per al finançament per part de les comunitats autònomes de part de les despeses relatives a la realització d'estos controls.  
Nové. Que, tenint en compte tot això, les parts subscriuen este conveni de col·laboració per al finançament del control assistit per teledetecció amb subjecció a les següents  
Estipulacions  
Primera. Objecte del conveni  
L'objecte d'este conveni de col·laboració és definir els termes i les condicions de col·laboració entre les parts per al finançament dels treballs de control sobre el terreny, pel sistema de teledetecció-satèl·lit, de les superfícies dels règims d'ajuda inclosos en la sol·licitud única, a les zones que es detallen en l'annex 1.  
Este finançament es farà de conformitat amb allò que s'ha estipulat en l'annex 2 del conveni.  
Segona. Obligacions del FEGA  
Per a l'execució del compliment de l'objecte del conveni, el FEGA es compromet a:  
1. Finançar amb una quantitat màxima de 5.139.073,60 euros la totalitat del cost del projecte de realització dels controls sobre el terreny pel sistema de teledetecció-satèl·lit a què es referix l'annex 1, a càrrec de l'aplicació pressupostària 69.992.191Q.707.  
2. Aportar al cofinançament dels treballs corresponents a la Comunitat Valenciana, una part proporcional de la quantitat establida en el punt 1, fins a un màxim de 189.169,07 euros.  
3. Contractar els servicis d'una empresa especialitzada, si cal, per a la realització del projecte de control per teledetecció a les zones sol·licitades per les comunitats autònomes, i efectuar-ne el seguiment i la coordinació, sense que meriten d'això costos addicionals als especificats en el punt 1.  
4. Entregar a la comunitat autònoma l'informe intermedi i els resultats finals dels controls realitzats, de conformitat amb allò que s'ha estipulat en la clàusula quarta d'este conveni de col·laboració.  
5. Actuar com a únic interlocutor davant de la Comissió Europea en tots els aspectes relatius a l'aplicació d'esta tècnica.  
Tercera. Obligacions de la comunitat autònoma   
Per a l'execució del compliment de l'objecte del conveni, la Comunitat Valenciana es compromet a:  
1. Mantindre les reunions de coordinació necessàries per a l'aplicació correcta dels treballs de control per teledetecció en el seu àmbit territorial.  
2. Proporcionar al FEGA tota la documentació de suport que necessite per a la realització dels treballs.  
3. Finançar amb la quantitat de 189.000 euros la realització dels controls sobre el terreny pel sistema de teledetecció-satèl·lit realitzats al llarg de l'any 2009 a què es referix l'annex 1, a càrrec de l'aplicació pressupostària del capítol IV del programa 714.20, secció 12, "Agricultura, pesca i alimentació", línia T6177, "Conveni Fega controls teledetecció", dels pressupostos de la Generalitat.  
Quarta. Forma de pagament  
La Comunitat Valenciana abonarà al FEGA la quantitat establida en la clàusula anterior per mitjà de transferència bancària al compte 0686-5560-98-3296644685 del Banc d'Espanya, a nom del Fons Espanyol de Garantia Agrària, Direcció General, de la manera següent:  
El 50% de l'import total després de la firma del conveni i amb la recepció prèvia de l'informe intermedi dels treballs realitzats.  
El 50% restant, a la recepció dels resultats finals dels controls realitzats.  
Cinquena. Duració del conveni   
Este conveni de col·laboració produirà efecte des de la data de la firma i s'estendrà fins a la liquidació dels imports corresponents al finançament objecte de conveni, que haurà de ser a tot tardar el 31 de desembre de 2009.  
Sisena. Naturalesa i jurisdicció  
Este conveni té naturalesa administrativa i, a més, la consideració del que es preveu en els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, i, si no n'hi ha normes específiques, s'hi apliquen els principis del dit text legal i la Llei 30/2007, de Contractes del Sector Públic, de 30 d'octubre, segons el que es preveu en l'article 4.1c, per a resoldre els dubtes o les llacunes que es puguen produir.  
Les qüestions litigioses que puguen sorgir de la seua interpretació, modificació, efectes o resolució seran resoltes una vegada esgotada la via administrativa per mitjà de la Llei 29/1998, de 13 de juliol, de la Jurisdicció Contenciosa Administrativa.  
Pel FEGA, el president: Fernando Miranda Sotillos.  
Per la comunitat autònoma, la consellera d'Agricultura, Pesca i Alimentació: Maritina Hernández Miñana.  
ANNEX 1  
Zones objecte de control per teledetecció 2009  
  
ANNEX 2  
Barems de finançament  
El FEGA abonarà a l'empresa contractista l'import total de la liquidació que resulte de l'aplicació dels imports unitaris acordats als treballs que es realitzen a les zones seleccionades per les comunitats autònomes.  
Les comunitats autònomes rescabalaran el FEGA dels imports que resulten de les condicions de finançament següent.  
Les comunitats autònomes finançaran, per cada zona de control, un import bàsic en funció de la superfície útil de cada zona i, segons el cas, un import addicional si la zona cobrix més d'una província, un import en concepte de la visita ràpida realitzada per l'empresa contractista, un import de gravació dels resultats de visita ràpida quan esta siga realitzada per la comunitat autònoma i un import en concepte del control de l'ajuda a l'oliverar, amb visita ràpida i sense, en funció de la superfície d'oliverar a la zona útil, d'acord amb els quadres següents:  
  
  
S'entén per zona útil la superfície (segons INE) dels municipis o, si és el cas, dels polígons seleccionats per a la realització del control inclosos dins de la zona.  
ANEXO 1  
Zonas objeto de control por teledetección 2009  
  
ANEXO 2  
Baremos de financiación  
El FEGA abonará a la empresa contratista el montante total de la liquidación que resulte de la aplicación de los importes unitarios acordados a los trabajos que se realicen en las zonas seleccionadas por las Comunidades Autónomas.  
Las Comunidades Autónomas resarcirán al FEGA en los importes que resulten de las condiciones de financiación siguientes.  
Las Comunidades Autónomas financiarán, por cada zona de control, un importe básico en función de la superficie útil de cada zona, y según el caso, un importe adicional si la zona cubre más de 1 provincia, un importe en concepto de la Visita Rápida realizada por la empresa contratista, un importe de grabación de los resultados de visita rápida, cuando ésta sea realizada por la Comunidad Autónoma, y un importe en concepto del control de la ayuda al olivar, con y sin visita rápida, en función de la superficie de olivar en la zona útil, de acuerdo con los siguientes cuadros:  
  
  
Se entiende por zona útil a la superficie (según INE) de los municipios, ó en su caso de los polígonos, seleccionados para la realización del control, incluidos dentro de la zona.